TKN บวก 4% โบรกฯมองผลงานครึ่งปีหลังสดใสรับไฮซีซั่น เคาะเป้า 12.40 บ.
TKN บวก 4% โบรกฯมองผลงานครึ่งปีหลังสดใสรับไฮซีซั่น เคาะเป้า 12.40 บ. ล่าสุดอยู่ที่ 9.75 บาท บวก 0.40 บาท หรือ 4.28% มูลค่าซื้อขาย 74.41 ล้านบาท
TKN บวก 4% โบรกฯมองผลงานครึ่งปีหลังสดใสรับไฮซีซั่น เคาะเป้า 12.40 บ. ล่าสุดอยู่ที่ 9.75 บาท บวก 0.40 บาท หรือ 4.28% มูลค่าซื้อขาย 74.41 ล้านบาท
16 ส.ค. 2562

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 10.27 น. อยู่ที่ 9.75 บาท บวก 0.40 บาท หรือ 4.28% สูงสุดที่ 9.80 บาท ต่ำสุดที่ 9.45 บาท ด้วยมูลค่าซื้อขาย 74.41 ล้านบาท

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” TKN ราคาเป้าหมาย 12.40 บาท อิง DCF (เทียบเท่า PER ปี 2563 ที่ 25.2 เท่า) โดย TKN รายงานกำไรสุทธิไตรมาส 2/62 ที่ 98 ล้านบาท (ลดลง 36% เมื่อเทียบจากปีก่อน แต่เพิ่มขึ้น 21% เมื่อเทียบจากไตรมาสก่อน) ส่งผลจากรายได้รวมที่ปรับตัวดีขึ้นอยู่ที่ 1,302 ล้านบาท (เพิ่มขึ้น 1% เมื่อเทียบจากปีก่อน และเพิ่มขึ้น 2% เมื่อเทียบจากไตรมาสก่อน) และ GPM ปรับตัวดีขึ้นเมื่อเทียบจากไตรมาสก่อน อยู่ที่ 28.0% (ไตรมาส 2/61 = 29.1%, ไตรมาส 1/62 = 26.7%) จากการรับรู้ต้นทุนสาหร่ายใหม่ที่ลดลงบางส่วน
ทั้งนี้คงประมาณการกำไรสุทธิปี 2562 ที่ 457 ล้านบาท ทรงตัวเมื่อเทียบจากปีก่อน แม้แนวโน้มผลประกอบการครึ่งปีแรกปี 2562 มีสัดส่วนเป็น 39% ของประมานการกำไรสุทธิปี 2562 แต่คาดว่ากำไรสุทธิครึ่งปีหลังปี 2562 จะขยายตัวโดดเด่นอยู่ที่ 81% เมื่อเทียบจากปีก่อน และจะเป็น high season ราคาหุ้นเริ่มมีทิศทางที่ดีขึ้น โดยปรับตัวขึ้น 7% ใน 3 เดือนที่ผ่านมาเทียบกับ -36% ใน ระยะเวลา 12 เดือน สะท้อนผลประกอบการที่เริ่มทรงตัวได้ ยังชอบหุ้น TKN มองว่าราคาหุ้นที่ปรับตัวขึ้นมายังไม่สะท้อนผลประกอบการในปี 2563 ที่มีโอกาสกลับมาเติบโตดี ทำให้ valuation ดูน่าสนใจ
 